Kim Il-sung stadion

Kim Il-sung stadion er et stor stadion som ligger ved foten av Moranhøyden i Nord-Koreas hovedstad, Pyongyang. Stadionet het opprinnelig Kirim stadion, og var en baseballbane bygget under Japans kolonisering av Korea. Kim Il-sung holdt sin første tale her etter at han kom tilbake fra eksil i 1945. Banen ble modernisert i 1969 og fikk nytt navn; Moranbong stadion. I 1982 ble den på nytt renovert og fikk nytt navn til ære for Kim Il-sung. Avhengig av hvilken kilde som benyttes oppgis tilskuerkapasiteten til å ligge mellom 50 000 og 70 000, selv om det har vært over 100 000 på enkelte arrangement. Banen brukes hovedsakelig for fotballkamper og massegymnastikk. Banen supplerer den større Rungrado 1. mai stadion i samme by. Start og målgang for det årlige Pyongyang maraton finner også sted på stadion. Galleri Referanser Eksterne lenker (en) Kim Il-sung Stadium – kategori av bilder, video eller lyd på Commons Kim Il-Sung Stadium photo Arkivert 15. februar 2009 hos Wayback Machine. at WorldStadiums.com Kim Il-Sung Stadium on Google Maps